Lily Yulianti Farid

Lily Yulianti Farid (lahèr Lily Yulianti; 16 Juli 1971 – 9 Maret 2023)https://sulsel.idntimes.com/news/sulsel/ahmad-hidayat-alsair/obituari-lily-yulianti-farid-penjaga-bara-literasi-indonesia-timur Èaksès tangghâl 18-01-2026 panèka pangarang  Indonesia.Farid, Lily Yulianti (2008). Maiasaura. Makassar: Panyingkul. ISBN 9789791644815. halaman 142 Nolès carèta sejjhâk ghi' kènè', tapè sempet adhina pangalèburânna ka'dinto bâkto ajhâlâni karir mènangka jurnalis. Salèrana pas odi' è Melbourne, Australia. Salèrana toman ajhâr è Univèrsitas Hasanudin è Fakultas Partanèyan jurusan Hama bân Panyakèt Tamennan, salèrana amolaè karir sastrana è majalah kampus, "Identitas".

Saellana lulus,  salèrana dhâddhi wartawan è Harian Kompas (1996 - 2000). Taon 2001 kantos 2004, salèrana ngala' gellar master è studi "Gender and Development" (Gènder bân Pamaddheghân). È taon 2010, salèrana adaftar ghâbây program Doktor è bidang "Gender and Media" è Univèrsitas sè paḍâ bân rancana lulus è taon 2014. Bâkto periode studina è Melbourne, salèrana alanjut nolès jurnalistik kalabân alako mènangka produser Radio Australia, Melbourne (2001-2004). Salèrana jhughân alako mènangka  spèsialis program radio/produser è Radio Jeppang NHK World, Tokyo (2004 - 2008). Bâkto periode kasebbhut, taon 2006 salèrana dhâddhi  kolumnis ghâbây "Nytid News Magazine", Norway, bân ghi' anḍi' hubungan kalabân majalah kasebbhut kantos akhèr odi'na.Hajramurni, Andi (24 June 2011). "Lily Yulianti Farid: Rebirth of a literary tradition". The Jakarta Post. Èaksès tangghâl 18-01-2026

 Karir 
Buku kompolan cerpèn partamana, Makkunrai, terbit bulân Maret 2008 (Nala Cipta Litera) sè pas dhâddhi inspirasi èpon aghellâr pendidikan kasadaran gènder, korupsi, poligami, bân politik dâri perspèktif bâbinè', lèbât karya sastra bân paghellârân monolog sè èberri' nyama "Makkunrai Project", sè èsoson asareng pangarang anyama Luna Vidya.

È bulân Sèptèmber 2008, Maiasaura, buku kompolan carèta sè kaḍuwâ' èterbitaghi sareng  Panyingkul!, mètorot kompolan jurnal, berita, bân dokumèn dâri organisasi bâbinè' non-pamarènta, laporan-laporan organisasi hak asasi manossa bân pan-bârâmpan mèdia laènna."Lily Yulianti Farid". http://lilyyuliantifarid.com//  Èaksès tangghâl 18-01-2026

Tor Lily nolès kompolan carèta pènde' ajudul "Ruang Kalowarghâ", sè ètarjemah ka bhâsa Inggris "Family Room", asareng Makkunrai bân Maiasaura sareng Yayasan Lontar mènangka bâgiyân dâri Seri "Modern Library of Indonesia." Carèta pènde'na, "Dapur" (The Kitchen), èterbitaghi è èdisi Januwari 2009 sareng jurnal "Words without Borders" sè bâdâ è Chicago. "Lily Yulianti Farid". https://archive.today/20120710022628/http://literarybiennale.salihara.org/authors/2011/06/24/lily-yulianti-farid// Èarsipaghi ḍâri vèrsi aslina tangghâl 2012-07-10. Èaksès tangghâl 18-01-2026

È taon 2009, salèrana dhâddhi speaker otama panèl kalabân topik "Global Journalism and Organizing" è Konfèrènsi taon 2009 "Women, Action & The Media" è Cambridge."Interview with Indonesian Journalist Lily Yulianti Farid". lemonshirt. Èarsipaghi ḍâri vèrsi aslina tangghâl 2012-04-05. Èaksès tangghâl 18-01-2026 È taon 2010, salèrana maddhek roma budhâjâ  "Rumata Artspace" Mènangka proyèk abhâreng sareng sutradara film Riri Riza. "Rumata", sè artèna roma kaulâ sadhâjâ ḍâlem bhâsa Bugis-Makassar, tojjhuwânna panèka dhâddhi  forum indepènden ghâbây parkembhângan senni bân budhâjâ è Makassar bân kabangkidhân tradisi sastra Sulawesi Lao'.

Salèrana sèdhâ arè Kemmis, 9 Maret 2023 kol 22.00 WITA è Melbourne.

 Sombher-sombher